C 101/42
LT
Europos Sąjungos oficialusis leidinys
2023 3 17
(95)
Apskritai pagal ankstesnių laikinųjų sistemų krizės sąlygomis 2.1–2.3 skirsnius suteikta pagalba ir pagalba, suteikta pagal tuos pačius atitinkamus šio komunikato skirsnius, jokiu momentu negali viršyti pagalbos viršutinių ribų, nustatytų atitinkamuose šio komunikato skirsniuose.
Kalbant apie 2.4 skirsnį, pagal ankstesnes laikinąsias sistemas krizės sąlygomis suteikta pagalba ir pagalba, suteikta pagal šį komunikatą, tuo pačiu tinkamu finansuoti laikotarpiu negali viršyti šiame komunikate nustatytų pagalbos viršutinių ribų.
Pagal ankstesnių laikinųjų sistemų krizės sąlygomis 2.5 ir 2.6 skirsnius suteikta pagalba negali būti sumuojama su pagalba, teikiama pagal tuos pačius atitinkamus šio komunikato skirsnius, jeigu ja kompensuojamos tos pačios tinkamos finansuoti išlaidos.
(96)
Pagal Komisijos pranešimą dėl taisyklių, taikomų vertinant neteisėtą valstybės pagalbą, nustatymo (166) Komisija šį komunikatą taiko pagalbai, apie kurią nepranešta, jeigu pagalba suteikta nuo 2023 m. kovo 9 d.
(97)
Visais kitais atvejais Komisija taikys pagalbos suteikimo metu galiojančioje sistemoje nustatytas taisykles.
(98)
Iki 2023 m. gruodžio 31 d.
Komisija peržiūrės visus skirsnius pagal šį komunikatą remdamasi svarbiais konkurencijos arba ekonominiais argumentais ir atsižvelgdama į tarptautinius pokyčius.
Jeigu būtų naudinga, Komisija taip pat gali išsamiau paaiškinti savo požiūrį konkrečiais klausimais.
(99)
Glaudžiai bendradarbiaudama su susijusiomis valstybėmis narėmis Komisija užtikrina, kad priemonių vertinimas po aiškaus ir išsamaus pranešimo apie šiame komunikate numatomas priemones būtų atliekamas greitai.
Valstybės narės turėtų kuo skubiau ir kuo išsamiau informuoti Komisiją apie savo ketinimus ir pranešti apie planus priimti tokias priemones.
Šiame procese Komisija valstybėms narėms teiks gaires ir pagalbą.
(166) OL C 119, 2002 5 22, p. 22.